b"\n_START_ARTICLE_\nHiroshi Hirano\n_START_SECTION_\nTraject\xc3\xb2ria esportiva\n_START_PARAGRAPH_\nAntic pilot de trial en motocicleta (el 1980 en fou campi\xc3\xb3 del Jap\xc3\xb3 en categories menors), un cop acabada la seva carrera al m\xc3\xb3n de la moto es pass\xc3\xa0 amb \xc3\xa8xit al trials\xc3\xadn. La seva carrera internacional en aquest esport comen\xc3\xa7\xc3\xa0 el 1988, a l'edat de 31 anys, quan form\xc3\xa0 part de la selecci\xc3\xb3 japonesa que es despla\xc3\xa7\xc3\xa0 a Avi\xc3\xa0, Bergued\xc3\xa0, per a participar en la prova inaugural del Campionat del M\xc3\xb3n d'aquell any. Hirano pilotava una Technic-One belga i compet\xc3\xad al costat de Kenichi Kuroyama (Poussin), Yoshihiro Tanaka (Benjami) i Shinya Izaki (J\xc3\xbanior), tots ells dirigits pel delegat japon\xc3\xa8s Ichiro Kuroyama (pare de Kenichi). _NEWLINE_Des d'aleshores, Hirano particip\xc3\xa0 en una quantitat important de proves de biketrial com a pilot, fins que en passar a ocupar c\xc3\xa0rrecs federatius va deixar la competici\xc3\xb3. Actualment, la seva filla Yuna tamb\xc3\xa9 competeix en aquest esport."